open-index/open-wikipedia-markdown huggingface dataset:
Ili-išmanis

**Ili-išmanis** ( * i3-li2-isz-ma-ni*) – Elamo valdovas, valdęs apie 2200 m. pr. m. e. Šio valdovo vardas grynai akadiškas; Ili-išmanio valdymas sutapo su Akado imperijos valdovų Naram-Sino ir (arba) Šar-Kali-Šario valdymu (tikriausiai buvo jų vasalas). Apie tai, kad Ili-išmanis nebuvo nepriklausomas valdovas, liudija jo titulas – „karinis valdytojas“ (akadų k. *[[Šakkanakku]]*, šumerų k. GIR.NITA). Prieš tapdamas *Šakkanakku*, Ili-išmanis buvo raštininkas (viena iš trijų svarbiausių pareigybių Elame).

Ili-išmanio pirmtakas veikiausiai buvo Epirmupis. Po Ili-išmanio, nusilpus Akado imperijai, valdžią Elame susigąžino vietiniai Avano dinastijos valdovai.

## Kirvio fragmentas
Aptiktas Ili-išmanio dedikuotas kirvio fragmentas. Ant jo įrašyta:

## Antspaudo įrašas
Lagaše aptiktas antspaudas, ant kurio įrašyta: „Ili-išmanis, Sūzų valdytojas (ensis)“ ( *Ili-išmani ensi ŠuŠanki*).


File:Axe blade with inscription Ilishmani, scribe and shakkanakku of Elam (with transcription).jpg|left|100px|Kirvio geležtė su įrašu
File:Ili-ishmani ensi Shushanki.jpg|thumb|Lagaše aptiktas antspaudas


## Šaltiniai
Chrysovalantis Kozoronis

**Chrizovalantis Kozoronis** (*Χρυσοβαλάντης Κοζορώνης*; g. 1992 m. rugpjūčio 3 d.) – Graikijos futbolininkas, saugas. Atstovavo „Panevėžio“ futbolo klubui.

## Karjera
Žaidė gimtojoje Graikijoje, buvo išvykęs ir rungtyniavo Škotijos bei Rumunijos klubuose.
### FK Panevėžys
2020 m. rugpjūtį pranešta, kad žaidėjas tapo FK Panevėžys nariu. Debiutavo 2020 m. rugpjūčio 21 d. rungtynėse prieš FK Kauno Žalgiris, kurias panevėžiečiai pralaimėjo rezultatu 0-1. Pasirodė aikštėje 83 min. po keitimo ir žaidė iki rungtynių pabaigos. Pasižymėjo įvarčiu 2020 m. rugsėjo 27 d. į FK Žalgiris vartus. 2020 m. A lyga pirmenybėse sužaidė penkerias rungtynes ir pasižymėjo vienu įvarčiu.

LFF taurės 2021 m. turnyre aštuntfinalio rungtynėse prieš Kauno Žalgirį, kurios įvyko 2021 m. birželio 16 d., įmušė baudinį baudinių serijoje ir svarbiai prisidėjo, kad FK Panevėžys patektų į kitą etapą.

2021 m. gruodžio mėn. buvo pratęsta sutartis ir 2022 m. sezonui.

2022 m. dalį sezono praleido dėl traumos. A lygoje sužaidė septynerias rungtynes. 

2022 m. rugpjūčio 3 d. pranešta, kad abipusiu susitarimu nutraukta sutartis.

### Vėlesnė karjera
Karjerą tęsė Anagennisi Karditsas, rungtyniavo Graikijos antroje Superlygoje.

## Statistika
; A lygos statistika

Spalvų reikšmės:
:  rungtyniavo A lygoje;

## Laimėjimai
; **su [[FK Panevėžys]]**
* LFF taurės laimėtojas: 2020 m..
* LFF taurės finalininkas: 2021 m.

## Išnašos

## Nuorodos
* alyga.lt svetainė
* Soccerway
* Transfermarkt
* lietuvosfutbolas.lt
CF Fuenlabrada

**Club de Fútbol Fuenlabrada, S.A.D.** – Ispanijos futbolo klubas iš Fuenlabrados. Namų rungtynes žaidžia Fernando Toreso vardo stadione, Fuenbradoje.

## Istorija
Klubas įkurtas 1975 m. Tuo metu žaidė aštuntos pakopos pirmenybėse. Pakilo į septintą, šeštą, penktą, o vėliau ir ketvirtą bei trečią. Kurį laiką balansavo tai ketvirtoje, tai trečioje lygoje.

Nuo 2019–2020 m. sezono rungtyniavo Segunda División. Debiutiniame sezone užėmė aštuntą vietą, o 2020–2021 m. buvo vienuolikti.

2021–2022 m. sezone liko dvidešimt pirmoje vietoje ir po sezono buvo perkelti į žemesnį divizioną.

## Sezonai

|}

## Apranga
; Sportinės aprangos pokyčiai.
* Namuose žaidžia mėlyna apranga su baltos spalvos žymenimis. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
* espanaestadios.com (apie stadioną)
Sanjin Vrebac

**Sandžinas Vrebacas** (*Sanjin Vrebac*; g. 2000 m. vasario 25 d.) – Austrijos futbolininkas, rungtyniaujantis saugo pozicijoje. Rungtyniavo Lietuvoje ir atstovavo „Panevėžio“ futbolo klubui. 

## Karjera
Žaidė Austrijoje, buvo išvykęs ir bandė laimę Singapūre. 2018 ir 2019 m. atstovavo šios šalies Balestier Khalsa.

2020 m. rugpjūtį pranešta, kad žaidėjas tapo FK Panevėžys nariu. Debiutavo 2020 m. rugpjūčio 8 d. rungtynėse prieš FK Riteriai, kurios baigėsi taikiu rezultatu 1-1. Atstovavo ir Panevėžys B ekipą, kuri žaidė Pirmoje lygoje. 2020 m. spalio 25 d. pelnė įvartį nuo 11 m. žymos. Rungtynės baigėsi lygiosiomis 1:1, o jų varžovai Kėdainių „Nevėžis“ prarado svarbius taškus dėl Pirmos lygos nugalėtojų vardo. (Kėdainiečiai galėjo jau tose rungtynėse užsitikrinti pirmą vietą ir aukso medalius.)

Vėliau žaidė Austrijos Regionalliga (regioninėje lygoje), kur atstovavo FC Wels. O 2023 m. persikėlė į SV Sonsbeck.

## Statistika
; A lygos ir Pirmos lygos statistika

Spalvų reikšmės: 
: rungtyniavo A lygoje;
: Pirmoje lygoje.

## Laimėjimai
; **su [[FK Panevėžys]]**
* LFF taurės laimėtojas: 2020.

## Išnašos

## Nuorodos
* 
* alyga.lt svetainė
Edogawa Ranpo

**Edogava Ranpo** (, tikrasis vardas **Tarō Hirai** (), 1894 m. spalio 21 d. – 1965 m. liepos 28 d.) – japonų rašytojas, literatūros kritikas. Geriausiai žinomas dėl savo romanų ir apsakymų, kurie prisidėjo prie mistikos elementais persmelktų detektyvo žanro kūrinių išpopuliarėjimo Japonijoje, o kai kurie knygų personažai, kaip kad privatus detektyvas Kogoras Akečis (), tapo neatskiriama populiariosios kultūros dalimi.

## Biografija

Gimė 1894 m. spalio 21 d. Nabari mieste, Mijės prefektūroje. Užaugo Nagojoje, 1912–1916 m. mokėsi Vasedos universitete Tokijuje, baigė ekonomikos bakalauro studijas. Jaunystėje dirbo įvairius darbus, prekiavo gatvėje sobos makaronais. Kaip rašytojas pirmą kartą didesnio dėmesio sulaukė 1923 m. išleidęs apsakymą *Dviejų senų moneta*. Pasirašinėjo Edogavos Ranpo slapyvardžiu, kuris buvo įkvėptas jo susižavėjimo Edgaro Alano Po kūryba. Kitas poveikį padaręs rašytojas buvo Seras Artūras Konanas Doilis, kurio personažu Šerloku Holmsu paremtas ne viename kūrinyje pasirodęs privatus detektyvas Kogoras Akečis.

Iki gyvenimo galo iš viso parašė apie 40 kūrinių. Mirė 1965 m., palaidotas Tokijo Fučiū rajone esančiose Tamos kapinėse. Edogavos Ranpo garbei yra įsteigtas jo vardo apdovanojimas, skiriamas geriausiems Japonijoje išleistiems detektyvinio žanro kūriniams.

## Bibliografija
* *Žmogžudystė ant kalvos D* (1925 m.)
* *Pabaisa tamsoje* (1928 m., Romualdo Bajarūno vertimas iš japonų kalbos išleistas 1987 ir 1992 m.)
* *Vampyras* (1930 m.)
* *Atokios salos demonas* (1930 m.)
* *Aklas žvėris* (1931 m.)
* *Juodasis driežas* (1934 m.)

## Galerija

Rampo Edogawa 02.jpg|Rašytojas 1954 m.

Grave of Ranpo Edogawa.jpg|Šeimos kapas Tamos kapinėse Tokijuje
Grave-marker of Ranpo Edogawa.jpg|Rašytojo kapo paminklinis akmuo


## Šaltiniai
Aistė Gedvilienė

**Aistė Gedvilienė** (g. 1985 m. rugsėjo 17 d. Kaune) – Lietuvos politinė veikėja, LR Seimo narė.

## Biografija
2003 m. baigė Kauno Milikonių vidurinę mokyklą ir įstojo į Kauno technologijos universiteto Socialinių mokslų fakultetą. 2008 m. Mykolo Romerio universitete įgijo teisės bakalauro laipsnį.

2008–2009 m. Kauno rajono savivaldybės administracijos urbanistikos skyriaus vyr. specialistė, 2009–2010 m. Kauno rajono savivaldybės administracijos teisės skyriaus vyr. specialistė, 2010–2012 m. Socialinės apsaugos ir darbo ministro padėjėja, 2013–2014 m. TS-LKD vykdomosios sekretorės pavaduotoja, o 2017–2019 m. vykdomoji sekretorė. 2014–2015 m. Europos Parlamento nario Gabrieliaus Landsbergio patarėja. Nuo 2019 m. LR Seimo narė.

## Šaltiniai
Antanaičiai

**Antanaičiai** – kaimas Širvintų rajono savivaldybėje, 2 km į rytus nuo Jauniūnų.

## Gyventojai

## Šaltiniai
Dūdai (reikšmės)

**Dūdais** vadinami kaimai:

* Širvintų rajone;

Buvę kaimai Mažosios Lietuvos Pilkalnio apskrityje:
* Kusų parapijoje;
* Šilėnų parapijoje.
Šioltozero vepsų etnografinis muziejus

**Šioltozero Riuriko Lonino vepsų etnografinis muziejus** (, arba *Šoutjärven vepsläine etnografine muzei*) – vienintelis Rusijoje muziejus, reprezentuojantis daiktinę ir dvasinę vepsų kultūrą, Karelijos valstybinio kraštotyros muziejaus filialas.

Įkurtas 1967 m. Riuriko Lonino iniciatyva. 1967–1980 m. turėjo liaudies muziejaus statusą, 1980 m. tapo Karelijos valstybinio kraštotyros muziejaus skyriumi, o nuo 1987 m. – šio muziejaus filialu. Muziejus stovi Karelijos Respublikos Paonegės rajono Šioltozero kaime. 1967 m. buvo atidarytas Šioltozero bibliotekos pastate, vėliau buvo įsikūręs internato pastate Goristojos g. 16, o nuo 1991 m. muziejus įsikėlė į Melkino namą, XIX a. pradžios medinės architektūros paminklą. Muziejaus pastatas – vietinio pasiturinčio valstiečio Melkino namas.

Muziejaus fonduose yra daugiau kaip 7000 etnografinių eksponatų. Dauguma muziejaus fondo objektų surinkta Karelijos (Rybreka, Šokša ir Šioltozeras), Leningrado ir Vologdos sričių kaimuose.

Muziejuje yra tokie teminiai skyriai: „Paonegės vepsų istorija, buitis ir ūkis“, „XIX a. pabaigos – XX a. pradžios valstiečio trobos interjeras“, „Ūkio kiemas“, taip pat atidaryta paroda „Šiuolaikinių vepsų kultūra“.

## Literatūra
* Карелия: энциклопедия: в 3 т. / гл. ред. А. Ф. Титов. Т. 3: Р — Я. — Петрозаводск: ИД «ПетроПресс», 2011. — 384 с.: ил., карт. ISBN 978-5-8430-0127-8 (т. 3) — С. 279
Ilšu-rabis

**Ilšu-rabis** ( *Il-šu-rabi*) – Pašimės regiono, buvusio pietinėje Mesopotamijoje, valdytojas, valdęs apie 2250 m. pr. m. e.; buvo Akado imperijos valdovo Maništušu vasalas. Elamą tuo metu valdė kitas Maništušu vasalas Ešpumas (rezidavo Sūzuose).

## Ilšu-rabio stela
Yra išlikęs Išu-rabio reljefas, aptiktas Tel Abu Šijoje (ši vietovė įėjo į Pašimės regioną). Ant stelos esama tokio įrašo:


File:Inscription on the Stele of Ilshu-rabi.jpg|Įrašas ant Ilšu-rabio stelos
File:Ilshu-rabi (name).jpg|Vardas „Išu-rabis“
File:Bashime-ki.jpg|thumb|Pašimės ( *ba-si-me<sup>KI</sup>*) pavadinimas


## Maništušu obeliskas
Maništušu obelisko įraše keletą kartų paminėtas Ilšu-rabio sūnus Ipulumas, drauge (kaip Pašimės valdytojas) paminėtas ir pats Ilšu-rabis:


File:Manishtushu Obelisk with inscription Son of Ilshu-rabi, Governor of Pashime.jpg|Maništušu obeliskas, ant kurio įrašyta „Ilšu-rabis, Pašimės valdytojas“.
File:Son of Ilshu-rabi the Governor.jpg|thumb|Įrašas „Išu-rabio, Pašimės valdytojo, sūnus“ (stulpeliai 22 bei 23, paviršius c).
File:Son of Ilshu-rabi, Governor of Pashime.jpg|thumb|Įrašas „Išu-rabio, Pašimės valdytojo, sūnus“ (stulpelis 15, paviršius d).


## Šaltiniai
Detektyvas Konanas

**Detektyvas Konanas** () – japonų rašytojo ir dailininko Gošio Aojamos sukurta mangos komiksų serija, vėliau adaptuota kaip anime serialas, kinoteatrams ir televizijai skirti pilnametražiai animaciniai filmai, kompiuteriniai žaidimai ir kita.

Pagrindinis kūrinio personažas – moksleivis Šiniči Kudo, kuris per klaidą išgeria vaistų, jį paverčiančių į septynmetį berniuką. Pasinaudodamas savo naująja išvaizda kaip priedanga, Šiniči sau suteikia Konano Edogavos vardą (pagal Serą Artūrą Konaną Doilį ir Edogavą Ranpo) ir imasi narplioti suaugusiems neišsprendžiamas bylas.

Detektyvas Konanas sulaukė didelio populiarumo tiek Japonijoje, tiek kitose šalyse: manga knygos išverstos ir išleistos 25 šalyse, animė serijos rodytos 40 šalių televizijose.

## Šaltiniai
Hermann Hirt

**Hermanas Hirtas** (, 1865 m. gruodžio 19 d. Magdeburgas, Vokietija – 1936 m. rugsėjo 12 d. Gysenas, Vokietija) – vokiečių kalbininkas, indoeuropeistas.

## Biografija
H. Hirtas rašė apie vokiečių eilėdarą (*Untersuchungen zur westgermanischen Verskunst*, 1889), redagavo A. Šopenhauerio *Parerga* (1890), vėliau, atsidėjęs indoeuropiečių filologijai, tyrė kirčiavimą ir parašė *Der indogermanische Accent* (1895) bei *Der indogermanische Ablaut, vornehmlich in seinem Verhältnis zur Betonung* (1900). Tapęs Leipcigo universiteto profesoriumi H. Hirtas įnešė svarų indėlį į K. Brugmano ir V. Štreitbergo darbą *Indogermanische Forschungen*, šiame veikale prisidėjo prie linksnių galūnių morfologijos. 1902 m. publikavo *Handbuch der griechischen Laut- und Formenlehre*, pirmąjį jo redaguotos indoeuropiečių kalbotyros vadovėlių serijos tomą. Jis yra *Indogermanische Grammatik* autorius, ši gramatika 1921–1937 m. buvo publikuota septyniais tomais. H. Hirtas reikšmingai prisidėjo prie indoeuropiečių prokalbės kirčiavimo ir balsių kaitos tyrimų. Suformulavo baltų ir slavų kalbose galiojantį dėsnį, pavadintą jo vardu – Hirto dėsniu.

H. Hirtas palaikė indoeuropiečių protėvynės Šiaurės Europoje teoriją, tačiau kritikavo nacių partijos skleidžiamą demagogiją apie indoeuropiečių rasinę-antropologinę priklausomybę.

## Bibliografija
* Hirt H (1895). *Der indogermanische Akzent*. Strassburg:Trübner.
* Hirt H (1900). *Der indogermanische Ablaut, vornehmlich in seinem Verhältnis zur Betonung*. Strassburg: Trübner.
* Hirt H (1902). *Handbuch der griechischen Laut- und Formenlehre* (2 red. 1912). Strassburg: Trübner.
* Hirt H (1905–1907). *Die Indogermanen. Ihre Verbreitung, ihre Heimat und ihre Kultur* (2 t.). Strassburg: Trübner.
* Hirt H (1909). *Etymologie der neuhochdeutschen Sprache*. München: Beck (2 red. 1921).
* Hirt H (1921–1937). *Indogermanische Grammatik* (7 t.). Heidelberg: Winter.
* Hirt H (1931–1934). *Handbuch des Urgermanischen* (3 t.). Heidelberg: Winter.
* Hirt H (1939). *Hauptprobleme der indogermanischen Sprachwissenschaft. Hrsg. und bearbeitet von H. Arntz*. Halle: Niemeyer.
* Hirt H (1940). *Indogermanica. Forschungen über Sprache und Geschichte Alteuropas*. Halle: Niemeyer.

## Literatūra
* Gilman, D. C.; Peck, H. T.; Colby, F. M., eds. (1905). „Hirt, Herman“. New International Encyclopedia (1st ed.). New York: Dodd, Mead.

## Nuorodos
* Portretas Titus galerijoje
Antininkų ąžuolas

**Antininkų ąžuolas** – išskirtinis ąžuolas, valstybės saugomas Šilalės rajono savivaldybėje, Bijotų seniūnijoje, augantis Antininkų ir Košių kaimų paribyje, 2,5 km į šiaurės rytus nuo Žemaičių plento. Medis žaliuoja atokiai nuo sodybų, prie miško, šiauriniame Juodgirio pakraštyje. Įrašytas į saugomų gamtos paveldo objektų sąrašą. 

Į ąžuolo pusę veda lauko kelias, atsišakojantis nuo Košių pagrindinės gatvės (kelio Bijotai–Kražiai). Paminklinis medis pasiekiamas už riboženklio „Košiai“ Kražių pusėje pasukus į rytus, į laukus. Pavažiavus apie 0,8 km, nusileidus į pakalnę, einama apie 350 m į dešinę per elektriniais piemenimis užtvertas ganyklas, melioracijos griovį iki pamiškės, kur iš toliau matomas ąžuolas.

Ąžuolo aukštis – 25 m, apimtis – 5,9 m, medžio rūšis – paprastasis ąžuolas (*Quercus robur* L.). Kamienas nuo miško pusės netekęs vienos didelės atšakos, atsivėrusi nemaža drevė, galinti sutalpinti kelis žmones. Ne kartą paveiktas žaibo iškrovos. Nuo kamieno slenka atšokusi žievė.

## Istorija

Pasakojama, jog kadaise Antininkuose buvo apsistojusi švedų kariuomenė. Medis jau tuo metu buvęs didelis, ir kariai ant jo kabinę savo kalavijus. Apylinkėse yra Antininkų kapinynas, vadinamas Kapinukais.

Paminklinį medį 1960 m. paskelbė saugomu Lietuvos TSR Gamtos apsaugos komitetas.

## Taip pat skaitykite

* Juodgirio I ąžuolas
* Juodgirio II ąžuolas

## Šaltiniai
Louis Kuehn

**Louis Kuehn** (1901 m. balandžio 2 d. – 1981 m. kovo 30 d.) – JAV šuolininkas į vandenį, olimpinis čempionas. 

## Biografija
1919 m. Kuehn laimėjo JAV jaunimo nacionalinį čempionatą.

Antverpene vykusiose šeštose moderniose 1920 m. vasaros olimpinėse žaidynėse amerikietis dalyvavo šuolių į vandenį varžybose. Sportininkas laimėjo auksą šuolių nuo 3 m spyruoklinės lentos rungtyje. Kuehn yra pirmasis JAV atstovas pelnęs auksą šioje rungtyje.

Po olimpiados dirbo šuolių į vandenį treneriu Oregano sporto klube.

## Nuorodos
* Olympedia svetainėje
Pundžių ąžuolas

**Pundžių ąžuolas** – išskirtinis ąžuolas, Šilalės rajono savivaldybės saugomas gamtos paveldo objektas. Medis auga Kaltinėnų seniūnijoje, Rietavo miškų urėdijos valstybinės reikšmės miškų teritorijoje, Pundžių miške, Kaltinėnų girininkijoje (24 kv. 15 skl.), 3 km į vakarus nuo Kaltinėnų, 50 m į pietus nuo Žemaičių plento. 

Paminklinis medis pirmą kartą paskelbtas saugomu 1989 m.

Aukštas Pundžių ąžuolas auga miško proskynoje, matomas nuo plento. 2020 m duomenimis, priėjimą sunkino tankiai sužėlę krūmokšniai, buvo išlikęs senasis aptvėrimas, paminklo ženklo liekanos. Po šaknimis išrausti gyvūnų urvai. 

## Duomenys

* Medžio rūšis – paprastasis ąžuolas (*Quercus robur* L.)
* Kamieno apimtis –  5,60 m
* Aukštis – 33,5 m


Pundžių miško ąžuolas.JPG|Ąžuolo laja skurdi
Pundžių ąžuolas, kamienas.JPG|Prie kamieno: tvorelė, vienas iš urvų

	
## Šaltiniai
Didžiųjų Vankių akmuo

**Didžiųjų Vankių akmuo** (**Didžiųjų Vankių kūlis**) – stambus riedulys, stūksantis Didžiuosiuose Vankiuose, Laukuvos seniūnijoje, Šilalės rajone, 2,5 km į rytus nuo kelio , patenkantis į Varnių regioninio parko teritoriją. Kelyje , už Požerės riboženklio link Medvėgalio, pastatyta lankytino objekto rodyklė „1,5 km“. Akmuo yra gamtinio kraštovaizdžio ir geologinio paveldo objektas, paskelbtas valstybės saugomu 2005 m.

Vietovės reljefas banguotas, todėl palyginti netoli kelio, nuokalnėje, gulintis riedulys nematomas. Jį žymi aukštai iškelta vėliava. Pastatyta informacinė lenta. Tai vienas iš šiuo metu Lietuvoje žinomų didžiausių penkiolikos riedulių pagal savo tūrį. Jo aukštis – 3,30 m, ilgis – 6,70 m, plotis – 4,50 m, perimetras – 15,40 m.

## Šaltiniai

## Nuorodos

* Saugomų teritorijų valstybės kadastras . *stk.am.lt*
* Didžiųjų Vankių akmuo *mapio.net*
Jojimas 1920 m. vasaros olimpinėse žaidynėse

**[[Žirgų sportas]] 1920 m. vasaros olimpinėse žaidynėse** vyko trečią kartą olimpinių žaidynių istorijoje. 89 raiteliai iš aštuonių valstybių varžėsi septyniose rungtyse. Pirmą kartą olimpinių žaidynių istorijoje vyko voltižiravimo varžybos. Švedijos rinktinė pelnė daugiausiai medalių.

## Dalyvavusios šalys

* 
* 
* 
* 
* 
* 
* 
* 

Olimpiadoje pirmą kartą pasirodė raiteliai iš Nyderlandų ir Suomijos

## Medalininkai

## Medalių lentelė

## Šaltiniai
*
Stamfordo Visų Šventųjų bažnyčia

**Stamfordo Visų Šventųjų bažnyčia** () – anglikonų bažnyčia Stamforde, Jungtinėje Karalystėje. 

## Istorija
Bažnyčia įsikūrusi Stamfordo Raudonojo Liūto aikštėje, centrinėje miesto dalyje. Dabartinis bažnyčios pastatas atidarytas XIII a. pradžioje.

1461 m. Rožių karų metu bažnyčios architektūra smarkiai apgadinta. Nuo 1470 m. vyko maldos namų restauracijos darbai, kuriuos finansavo vietinių vilnos pirklių šeima. Jų atminimui rytinėje bažnyčios sienoje įtvirtinos memorialinės skulptūros. 

1954 m. gegužės 22 d. bažnyčia įtraukta į Anglijos saugomų architektūros paminklų sąrašą.

## Šaltiniai

## Nuorodos
* Oficiali svetainė
Clarence Pinkston

**Clarence Pinkston** (1900 m. vasario 1 d. – 1961 m. lapkričio 18 d.) – JAV šuolininkas į vandenį, olimpinis čempionas. 

## Biografija
1920 m. - 1925 m. JAV nacionalinis čempionas.

Antverpene vykusiose šeštose moderniose 1920 m. vasaros olimpinėse žaidynėse amerikietis dalyvavo šuolių į vandenį varžybose. Sportininkas laimėjo auksą šuolių nuo platformos rungtyje ir liko antras šuoliuose nuo spyruoklinės lentos.

1924 m. vasaros olimpinėse žaidynėse pelnė du bronzos medalius šuoliuose nuo platformos ir spyruoklinės lentos. Po olimpiados vedė olimpinę čempionę Elizabeth Becker-Pinkston, o vėliau tapo ir jos treneriu.

Nuo 1927 m. iki 1961 m. šuolių į vandenį treneri Detroito sporto klube.

## Nuorodos
* Olympedia svetainėje
Kontinentinė Amerikos vandenskyra

**Kontinentinė Amerikos vandenskyra** – sąlyginė linija Amerikos žemyne, į vakarus nuo kurios yra Ramiojo vandenyno baseinas, o Atlanto ir Arkties vandenynai – rytuose.

Šiaurės Amerikos žemyno padalijimas prasideda Velso Princo kyšulyje Aliaskoje, kuris yra labiausiai į vakarus nutolęs žemyninis Šiaurės Amerikos taškas. Linija kerta Amerikos Aliaskos valstiją iki Kanados Jukono teritorijos, tada zigzagais į pietus iki Britų Kolumbijos palei Kasjaro ir Ominekos kalnus, kur ji pasiekia Samito ežerą palei Nečako plokščiakalnį. Iš čia per Makgregoro plokščiakalnį vandenskyra tęsiasi per Kanados Uolinius kalnus ir eina per jų keterą į pietryčius iki 120° vakarų ilgumos dienovidinio, kur sudaro Britų Kolumbijos ir Albertos provincijų pietinių dalių sieną.

Vandenskyra kerta JAV sieną šiaurės vakarų Montanoje tarp Votertono ežerų ir Ledyno nacionalinių parkų. Kanados teritorijoje sudaro vakarinę Votertono ežerų nacionalinio parko sieną, o JAV kerta Ledyno nacionalinio parko teritoriją. Tada linija eina į pietus išilgai Uolinių kalnų iki Helenos ir Bjuto, o po to į vakarus iki Biteruto kalnagūbrio, kur ji sudaro Aidaho ir Montanos sienos rytinį trečdalį. Tada vandenskyra eina per Vajomingą Jeloustouno nacionalinio parko teritorija, o toliau tęsiasi į pietryčius per Koloradą ir Naujosios Meksikos vakarus.

Toliau į pietus vandenskyra driekiasi per Meksiką išilgai Vakarų Siera Madrės kalnagūbrio per Čihuahua, Durangą, Sakateką, Agvaskaljentesą, Chaliską, Gvanachuatą, Keretarą, Meksiko valstiją, Meksiko miestą, Morelosą, Pueblą, Oachaką ir Čiapasą. Tada eina per pietinę Gvatemalą, Hondūro pietvakarius, vakarinę Nikaragvą, vakarinę ir pietvakarinę Kosta Riką bei pietinę Panamą.

Pietų Amerikoje vandenskyra driekiasi Andų viršukalnėmis per vakarinę Kolumbiją, Ekvadoro centrinę dalį, vakarinę ir pietvakarinę Peru bei rytinę Čilę (daugelyje vietų sudaro Čilės sieną su Bolivija ir Argentina) ir baigiasi Patagonijos ir Ugnies Žemės pietiniame gale.

Šiaurės Amerikoje, be žemyno vandenskyros, yra ir šiaurinė vandenskyra (skirianti Atlanto ir Arkties vandenynų baseinus) bei mažesnės vandenskyros, išskiriančios Meksikos įlankos, Hadsono įlankos ir Šv. Lauryno įlankos baseinus.

## Nuorodos
* Detalus Amerikos vandenskyrų žemėlapis
Metatezė

**Metatèzė** ( 'su(si)keitimas vietomis') – garsų sukeitimas vietomis. Atsitiktinė metatezė dažniausiai pasitaiko tarminiuose lietuvių kalbos žodžiuose *primdėlė* 'pirmdėlė', *simplas* 'silpnas', *levorvelis* 'revolveris'. Lietuvių kalboje metatezę patiria prieš bet kokį priebalsį atsidūrusios vidinės *sk* tipo (*‑sk‑*, *‑šk‑*, *‑zg‑*) priebalsių grupės (*drėskė : drėksti*, *čirškia : čirkšlỹs*, *mezgė : mègzti*).

Metatezė skirstoma į artimąją ir tolimąją. Artimosios metatezės atveju vietomis susikeitę garsai lieka vienas greta kito (*mezgė : megzti*), o patiriantys tolimąją metatezę po šio virsmo atskiriami kitų garsų (*mezgė* : *smegenys* < **mezgenys*).
## Išnašos
Salford City FC

**Salford City Football Club** – Anglijos futbolo klubas iš Salfordo. 

## Istorija
Klubas įkurtas 1940 m. Kitados rungtyniavo žemesniuose divizionuose, o nuo 2019–2020 m. sezono žaidė League Two (IV pakopa).

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* SOFASCORE
* FLASHSCORE
* Transfermarkt
* Globalsportsarchive
Stanislovo aikštė (Nansi)

**Stanislovo aikštė** () – istorinė aikštė Nansi, rytų Prancūzijoje. Pavadinta jos fundatoriaus Lenkijos karaliaus ir Lietuvos didžiojo kunigaikščio bei Lotaringijos hercogo Stanislovo Leščinskio vardu. Kartu su šalia esančia Hipodromo aikšte () ir Sąjungos aikšte () sudaro vieningą urbanistinį ansamblį, 1983 m. įtrauktą į UNESCO Pasaulio paveldo sąrašą. 

Stanislovo aikštės vaizdas po 2004–2005 m. restauracijos

## Istorija

XVIII a. aikštė buvo virtusi didžiule statybviete, ji turėjo jungti nuo X a. išlikusį senamiestį su XVI a. susiformavusiu naujamiesčiu. Idėjos autoriumi tapo iš tėvynės pasitraukęs buvęs Lenkijos karalius ir Lietuvos didysis kunigaikštis Stanislovas Leščinskis. Jis ištekino dukrą už karaliaus Liudviko XV ir buvo paskirtas Lotaringijos kunigaikščiu, todėl nusprendė naująją erdvę pavadinti Karaliaus aikšte žento garbei.

Statybos darbai prasidėjo 1752 m. kovą ir 1755 m. lapkritį buvo užbaigtos. Aikštės kontūre iškilusius pastatus projektavo architektas Emanuelis Erė, o ažūrines metalines papuošimų konstrukcijas kūrė meninės liejininkystės meistras Žanas Lamuras. Viduryje iškilo Liudviko XV skulptūra, vėliau nuversta Didžiosios Prancūzijos revoliucijos metu. Jos vietoje 1831 m. buvo atidengtas paminklas Stanislovui Leščinskiui, nuo to laiko aikštė vadinama Stanislovo aikšte ().

1983 metais, kai UNESCO trijų aikščių urbanistinį ansamblį pripažino Pasaulio paveldo objektu, didesnioji Stanislovo aikštės dalis buvo naudojama automobilių parkavimui. Ruošiantis švęsti aikštės 250-metį, buvo ištirta XVIII a. archyvinė medžiaga ir atlikti 9 mln. eurų kainavę restauravimo darbai. Nuo tada aikštė ir šalia esanti teritorija yra pėsčiųjų zona.

## Galerija

Vaizdas:Statue of Stanislas in Place Stanislas.jpg|Stanislovo Leščinskio skulptūra su ATR herbu ant miesto rotušės
Vaizdas:Stanislas pieds.JPG|Paminklo Leščinskiui fragmentas
Vaizdas:Fontaine de Neptune sur la Place Stanislas.jpg|Neptūno fontanas
Vaizdas:Nancy, France, fontaine.jpg|Amfitritės fontanas
Vaizdas:National Opera of Lorraine in Nancy (2).jpg|Lotaringijos operos teatras (buvę Vyskupų rūmai)
Vaizdas:Hôtel de ville Nancy.jpg|Nansi miesto rotušė
Vaizdas:Arc Héré, Place Stanislas, Nancy.jpg|Liudvikui XV skirta Erė arka ()


## Šaltiniai
* Place Stanislas // www.nancy-tourisme.fr (prancūzų k.)
* Stanislas Square // www.ot-nancy.fr (anglų k.)
Pabilgagaltuku

**Pabilgagaltuku** arba **Pabilgešgaltuku** (, *pa.bil2.ĝeš-gal-tuku*) – Umos, Šumero miesto-valstybės, ensis, valdęs apie  2450 m. pr. m. e.  Jį į nelaisvę paėmė Lagašo valdovas Ur-Nanšė. Pabilgagaltuku įpėdinis – Umos karalius Ušas.

Pabilgagaltuku minimas Ur-Nanšės įraše, kuriame Ur-Nanšė tvirtina nugalėjęs Umą ir paėmęs nelaisvėn Pabilgagaltuku:  

Pabilgagaltuku minimas ir vadinamojoje „Grifų steloje“, pasak kurios, šį valdovą anksčiau nugalėjęs Ur-Nanšė.

## Šaltiniai
Vakarų slavų kalbos

**Vakarų slavų kalbos** – indoeuropiečių kalbų šeimos slavų kalbų grupė. Kalbų skaičius įvairiuose šaltiniuose gali skirtis, nes kai kurios kalbos gali būti laikomos kitų tarmėmis.

Vakarų slavų kalbas sudaro:
* *[[Lechitų kalbos|Lechitų pogrupis]]*
** *Vakarų lechitų kalbos*
*** polabų †
*** pamarėnų (pamarėnų tarmės) †
**** kašubų
***** slovincų †
** *Rytų lechitų kalbos*
*** lenkų
**** sileziečių
* *[[Sorbų kalbos|Sorbų pogrupis]]*
** aukštutinių sorbų
** žemutinių sorbų
* *[[Čekų-slovakų kalbos|Čekų-slovakų pogrupis]]*
** slovakų
*** rytų slovakų
** čekų
*** lachų
*** knaanitas †
## Literatūra
*Ананьева Н. Е. История и диалектология польского языка. — 3-е изд., испр. — М.: Книжный дом «Либроком», 2009. — 304 с. — ISBN 978-5-397-00628-6.
*Дуличенко А. Д. Кашубский язык // Языки мира: Славянские языки. — М.: «Academia»,, 2005. — С. 383—403. — ISBN 5-87444-216-2.
*Ермакова М. И., Недолужко А. Ю. Серболужицкий язык // Языки мира: Славянские языки. — М.: «Academia», 2005. — С. 309—347. — ISBN 5-87444-216-2.
*Скорвид С. С. Чешский язык // Языки мира: Славянские языки. — М.: «Academia», 2005. — 36 с. — ISBN 5-87444-216-2. (Проверено 11 декабря 2012)
*Смирнов Л. Н. Словацкий язык // Языки мира: Славянские языки. — М.: «Academia», 2005. — С. 274—309. — ISBN 5-87444-216-2.
*Супрун А. Е. Полабский язык // Языки мира: Славянские языки. — М.: «Academia», 2005. — С. 404—417. — ISBN 5-87444-216-2.
*Тихомирова Т. С. Польский язык // Языки мира: Славянские языки. — М.: «Academia», 2005. — 37 с. — ISBN 5-87444-216-2. (Проверено 11 декабря 2012)
Belenenses SAD

**B–SAD** arba **Lisabonos „Belenenses“** – buvęs Portugalijos futbolo klubas iš Lisabonos.

## Istorija
Klubas įkurtas 2018 m. Nuo 2018–2019 m. rungtyniavo aukščiausioje šalies lygoje.

2021–2022 m. sezone liko paskutinėje vietoje ir iškrito į žemesnį divizioną.

## Sezonai

|}

## Spalvinė gama

## Išnašos

## Nuorodos
* [ Oficiali klubo svetainė] 
* facebook paskyra
* SOCCERWAY
* Transfermarkt
* Globalsportsarchive
Kamala Harris

**Kamala Devi Haris** (; g. 1964 m. spalio 20 d.) – JAV politikė ir teisininkė, 49-oji JAV viceprezidentė. Nuo 2017 m. iki 2021 m. ėjo JAV senatorės iš Kalifornijos pareigas. 2020 m. JAV prezidento rinkimuose išrinkta 49-ąja JAV viceprezidente. Haris yra pirmoji istorijoje moteris, indoamerikietė, emigrantų šeimos dukra, išrinkta į JAV viceprezidento postą.

## Biografija

Kamala Devi Harris gimė Oklande 1964 m. spalio 20 d. Jos motina Šiamala Gopalan buvo biologė, kurios progesterono receptoriaus tyrinėjimai prisidėjo prie krūties vėžio pažinimo. 1958 m. ji atvyko iš Indijos į JAV ir studijavo mitybą ir endokrinologiją Kalifornijos universitete Berklyje. 1964 m. Gopalan gavo daktaro laipsnį. Kamalos tėvas Donald J. Harris buvo ekonomikos profesorius emeritas Stanfordo universitete. Į JAV jis atvyko iš Britų Jamaikos 1961 m., o 1966 m. Berklio universitete gavo ekonomikos daktaro laipsnį. Kamalos tėvai susitiko per pilietinių teisių judėjimą.

Karjerą Kamala pradėjo Alamedos apygardos prokuratūroje, vėliau dirbo San Francisko apygardos prokuratūroje. 2003 m. buvo išrinkta San Francisko apygardos prokurore. 2010 m. buvo išrinkta Kalifornijos generaline prokurore. 2014 m. buvo perrinkta į tas pačias pareigas.

2016 m. Kalifornijoje laimėjo rinkimus į JAV Senatą. Ji tapo antrąja afroamerikiete ir pirmąja pietų Azijos kilmės amerikiete, išrinkta į JAV Senatą. Būdama JAV senatore palaikė sveikatos apsaugos reformą, marihuanos dekriminalizavimą federaliniu lygiu, pagalbą nelegaliems imigrantams siekiant pilietybės, kovinių ginklų draudimą, progresinių mokesčių reformą.

K. Haris iškėlė savo kandidatūrą į prezidentus JAV demokratų partijos pirminiuose rinkimuose. Iš kovos ji pasitraukė 2019 m. gruodžio 3 d. 2020 m. rugpjūčio 11 d. ji buvo pasirinkta JAV demokratų partijos kandidate į viceprezidento postą. Ji yra pirmoji afroamerikietė, pirmoji Azijos kilmės amerikietė ir trečioji moteris kandidatė į JAV viceprezidento postą.

2020 m. lapkričio 3 d. kartu su Džo Baidenu buvo išrinkta 49-ąja JAV viceprezidente.

2024 m. liepos 21 d. prezidentas Baidenas pasitraukė iš rinkiminės kovos ir parėmė Kamalos Haris kandidatūrą.

|-

## Išnašos
Lechitų kalbos

**Lechitų kalbos** – indoeuropiečių kalbų šeimos vakarų slavų kalbų pogrupis, istoriškai paplitęs dabartinių Lenkijos ir Rytų Vokietijos (Brandenburgas, Meklenburgas, Pomeranija) teritorijoje.

Lechitų kalbos skirtstomos į *vakarų* ir *rytų*:

* *Vakarų lechitų* kalbos ir tarmės:
** Polabų kalba †
** Slaviškos tarmės tarp Oderio ir Elbės, išnyko VIII–XIV a. †
** Baltijos Pamario tarmės (kartais vadinamos pamarėnų kalba), iš jų iki šiol išliko tik kašubų tarmės
*** Kašubų kalba
**** Slovincų-pamarėnų tarmės, arba slovincų kalba †
*** Vakarų Pamario tarmės †
* *Rytų lechitų* kalbos ir dialektai:
** Lenkų kalba
*** Sileziečių kalba
## Išnašos
Liublino trikampis

**Liublino trikampis** (, , ) – trijų Europos šalių – Lietuvos, Lenkijos ir Ukrainos ekonominio, kultūrinio ir politinio regioninio bendradarbiavimo iniciatyva, kuria siekiama stiprinti tarpusavio karinį, kultūrinį ir ekonominį bendradarbiavimą bei remti Ukrainos integraciją į Europos Sąjungą. Trišalis formatas remiasi šalių tradicijomis, kultūra ir istoriniais ryšiais. Bendrą deklaraciją trijų šalių ministrai priėmė 2020 m. liepos 28 d. Liubline, Lenkijoje.

Liublinas buvo pasirinktas remiantis viduramžių Liublino unija, kuri sukūrė Abiejų Tautų Respubliką.

Liublino trikampio šalys paskelbė remiančios Ukrainos teritorinį vientisumą ir ragina nutraukti Rusijos agresiją prieš Ukrainą.

## Šaltiniai
Aleksandro Stulginskio gimtinės parkas

**Prezidento Aleksandro Stulginskio gimtinės atminimo parkas** – parkas, įkurtas antrojo Lietuvos Prezidento Aleksandro Stulginskio gimtuosiuose Kutaliuose, Kaltinėnų seniūnijoje, Šilalės rajone, 5 km į šiaurės vakarus nuo Kaltinėnų. Žemaičių plente pastatyta lankytino objekto rodyklė „2 km“. Parkas įtrauktas į Aukštagirės pažintinio tako maršrutą, įrengta infrastruktūra poilsiui (pavėsinės, krepšinio aikštelė, tvenkinys), pastatyti A. Stulginskio atminimo ženklai (akmuo su įrašu, stogastulpis, signataro stulpelis).

Parkas skirtas įamžinti netoliese stovėjusią sodybą, kurioje 1885 m. gimė ir keletą metų augo būsimasis Lietuvos prezidentas. A. Stulginskio gimtosios sodybos atmintina vieta paskelbta istorijos paminklu, nuo 2016 m. įrašytu į LR Kultūros vertybių registrą.

## Istorija

A. Stulginskio tėviškę Kutalių kaime užsimojo atstatyti vietos gyventojas pensininkas Antanas Pocius, šią idėją pradėjęs puoselėti apie 2000 m. Jis planavo su rajono valdžios pagalba perkelti A. Stulginskio garbei 1991 m. pastatytą stogastulpį iš Kutalių kaimo kryžkelės į prezidento tėviškę, tačiau ši idėja politikų tuomet nesudomino. Po kreipimosi į Prezidentūrą, kuomet A. Pocius gavo tik palinkėjimą tęsti prasmingą įamžinimo darbą, jis įkūrė Aktyvių kaimo žmonių bendruomenę. Kutaliuose esančioje sodyboje, apie 300 m į rytus nuo kuriamo parko, išliko buvusi dūminė pirkia (vėliau pritaikyta tvartui), kurioje 1885 m. gimė būsimasis prezidentas. Nepavykus nupirkti žemės sklypo šalia šios vietos, rajono savivaldybė parkui skyrė netoliese esantį laisvą 1,7 hektaro dydžio sklypą valstybinėje žemėje. Valdžios atstovai buvo numatę, kad inauguracijos metu ar baigęs kadenciją prezidentas, pagerbdamas A. Stulginskį, parke galėtų pasodinti medį. Tačiau ši idėja nesulaukė vietos gyventojų pritarimo. 

Parko sodinimą 2012 m. pavasarį inicijavo Aleksandro Stulginskio universitetas, Šilalės rajono savivaldybė, Šilalės agronomų sąjunga, Aktyvių Kutalių kaimo žmonių bendruomenė. Buvo pastatytas stogastulpis, signataro ženklas, pasodinti pirmieji medžiai (liepos, kadagiai, šermukšniai, ąžuolai, eglės), pastatyta pavėsinė, lauko tualetas, įrengta krepšinio aikštelė. Rėmėjų lėšomis buvo ketinama parką apjuosti medine tvora, iškasti jame tvenkinį, pastatyti bendruomenės pastatą ir paminklą A. Stulginskiui. 

Garsiai pasodinto parko, dalyvaujant rajono valdžios atstovams, pradžia buvo nelengva: 2016 m. apie pusė pasodintų medelių, daugiausiai ąžuoliukų, buvo pageltę, nykstantys. Kaip paaiškėjo – dėl netinkamos priežiūros, kurią vykdė įdarbinti socialinių pašalpų gavėjai, nes medelių kamienai buvo randuoti, pažeisti rankinių žoliapjovių („trimerių“).


Kutaliai, Stulginskio gimtinė 2.JPG|Atminimo ženklai
Kutaliai, Stulginskio gimtinė, menininkų suolelis.JPG|„Menininkų suolelis“
Kutaliai, Stulginskio gimtinė, pavėsinė.JPG|Viena iš pavėsinių


## Šaltiniai

## Nuorodos

* Įkuriamas A.Stulginskio parkas jo gimtinėje
* A. Stulginskio atminimo ženklai Šilalės rajone
Bakanauskų telmologinis draustinis

**Bakanauskų telmologinis draustinis** – saugoma gamtos teritorija Varėnos rajone, Dzūkijos nacionaliniame parke, 8 km į šiaurės vakarus nuo Marcinkonių, Kapiniškių šiauriniame pakraštyje (Bakanauskuose). Jame saugomas Bakanausko ežeras (4,2 ha) ir jį supanti pelkutė (29,4 ha). Ežeras ir pelkė susidarė termokarstinio duburio vietoje. Pelkę maitina krituliai, požeminiai bei gruntiniai vandenys. Būdinga tarpinių pelkių augalija – spanguolė, balžuva, liūnsargė, snapuotoji viksva, trilapis puplaiškis, patvankinis pataisiukas (reta rūšis, auga klampiuose duburiuose ant juodų durpių), laplandinis karklas (reliktinė rūšis). Tarp kiminų auga vienas rečiausių Lietuvos grybų – kimininis žemlielys. Aptinkama saugoma raudonpilvė kūmutė.

Bakanauskų telmologinis draustinis patenka į Skroblaus pažintinį taką. Per pelkę iki ežero kranto nutiestas medinis takelis.

## Šaltiniai
Reddit

**„Reddit“** (stilizuotai – **reddit**; tariama – /ˈrɛdɪt/) – amerikiečių socialinių naujienų tinklas ir internetinių forumų svetainė, įkurta 2005 m. birželio 23 d.

Registruoti nariai dalinasi komentarais, nuotraukomis bei nuorodomis, o vėliau jų paskelbtas įrašas kitų vartotojų įvertinamas teigiamai () arba neigiamai (). Turinys tvarkomas pagal temą ir talpinamas vartotojų kuriamose platformose (; sulietuvintai − „*subredditas*“). Jose skelbiamos politinės ir sporto aktualijos, filmai, kompiuteriniai žaidimai, muzika, knygos ir kitokio pobūdžio turinys. Dėl galiojančių griežtų taisyklių, draudžiančių priekabiavimą, „Reddit“ administratoriai daug investuoja siekdami užtikrinti tvarką.

2020 m. gegužės mėn. „Reddit“ pelnė 19-tą vietą pagal lankomumą Jungtinėse Valstijose ir pasaulyje. „Alexa Internet“ duomenimis, 55 % viso tinklo vartotojų yra iš Jungtinių Valstijų, 7,4 % iš Jungtinės Karalystės, o 5,8 % – iš Kanados.

Pagal amerikiečių platformos *Semrush* 2024 lapkričio duomenis, Reddit yra 17-a labiausiai lankoma svetainė Lietuvoje.

Socialinę platformą „Reddit“ 2005 m. sukūrė Virdžinijos universiteto kambario draugai Steve Huffman bei Alexis Ohanian. „Condé Nast Publications“ įsigijo svetainę 2006 m. spalio mėn. 2011 m. socialinių naujienų tinklas atsiskyrė nuo „Condé Nast Publications“ motininės kompanijos „Advance Publications“ ir tapo nepriklausoma dukterine įmone. 2014 m. spalio mėn. „Reddit“ padidino finansavimą iki 50 mln. JAV dolerių, kad pritrauktų Sam Altman ir tokius investuotojus, kaip Marc Andreessen, Peter Thiel, Ron Conway, Snoop Dogg bei Jared Leto. Tuomet investuotojai kompaniją įvertino 500 mln. JAV dolerių.

Anot socialinio tinklo kūrėjų, „Reddit“ pavadinimas kilo iš žodžių žaismo anglų kalboje *„I read it on Reddit“*.

## Išnašos
Uhubas

**Uhubas** (šumerų k. , *u2-hub2*), – Kišo, Šumero miesto-valstybės, ensis, valdęs prieš Mesilimą (~2600 m. pr. m. e.).

Šumero karalių sąraše šis valdovas nėra minimas (neminimas ir ~50 metų vėliau valdęs Mesilimas). Aptikta vaza, dedikuota dievui Zababai, kurios įraše Uhubas skelbiasi esąs Hamazio nugalėtojas (Hamazis buvo už Tigro upės, tarp Dijalos ir Mažojo Zabo žemupio regionų). Įrašas rekonstruotas taip: , *Zamama, Uhub ensi kiš-ki* („Zababa, Uhubas, Kišo ensis“).

Uhubas minimas ir kelete kitų įrašų.


Uhub vase inscription.jpg|Uhubo vazos fragmentai (Britų muziejus, BM 129401). Ant viršutinio esama fragmentiško įrašo: *Zababa Uhub Ensi Kiš-ki* („Zababa, Uhubas, Kišo ensis“). Antrajame šios vazos fragmente įrašyta „*Pussusu*, Hamazio užkariautojas“ (, *ha-ma-zi{ki}*)".
Zababa Uhub Ensi Kish-ki.jpg|Fragmentiško įrašo perraša standartiniu šumerų-akadų dantiraščiu: , *Zamama, Uhub ensi kiš-ki* („Zababa, Uhubas, Kišo ensis“), Britų muziejus (BM 129401).
File:Hamazi inscription.jpg|Žodis „Hamazi“ antrajame įraše


## Šaltiniai
Šunupio geomorfologinis draustinis

**Šunupio geomorfologinis draustinis** – saugoma gamtos teritorija Varėnos rajone, Dzūkijos nacionaliniame parke, ~11 km į pietryčius nuo Merkinės, rytinėse Šunupio kaimo apylinkėse. Jame saugomas miškingas didžiųjų žemyninių kopų masyvas su būdinga flora ir fauna. Paviršių dengia šilai (ant keterų – kerpšiliai, papėdėse – brukniašiliai, tarpkopių įlomėse – mėlynšiliai). Saugomos kerpinių pušynų buveinės, kuriose laikosi tetervinai, lygutės, lututės, lėliai.

## Šaltiniai
Imperfektas

**Imperfektas** ( 'netobulas, nebaigtas') – daugybėje kalbų vartojamas veiksmažodžio laikas, reiškiantis nebaigtinį arba ilgai trunkantį būtąjį laiką. Lietuvių kalboje atitinka būtojo laiko eigos veikslo veiksmažodžius. Imperfektas taip pat turi drauge su kitu veiksmu vykstančio veiksmo reikšmę ir tam tikrose kalbose daug kitų papildomų reikšmių.

Imperfektas buvo vartojamas ne vienoje senojoje indoeuropiečių kalboje (senojoje graikų, lotynų, sanskrite, senojoje bažnytinėje slavų), semitų kalbose (senojoje hebrajų, gezo), o iš šiuolaikinių kalbų visų pirma vartojama romanų kalbose (prancūzų, italų ir kt.), taip pat slaviškose serbų-kroatų, bulgarų ir makedonų. Senojoje bažnytinėje slavų kalboje, senojoje rusų ir šiuolaikinėse bulgarų bei makedonų kalbose imperfektas turi ne tik eigos, bet ir (rečiau) įvykio veikslo reikšmę. Bulgarų kalboje viena iš imperfekto paskirčių – nurodyti besikartojantį (dažninį) veiksmą. Serbų-kroatų kalboje imperfektas vartojamas tik su eigos veikslo veiksmažodžiais.

Terminas „imperfektas“ kartais vartojamas kalbant apie vokiečių kalbos preteritą, tačiau turint omenyje, kad vokiečių kalboje nėra veikslų priešpriešos, dabar dažniau taikomas terminas „preteritas“. Kalbant apie neindoeuropietiškas ir nesemitiškas kalbas, gramatikų aprašuose terminas „imperfektas“ vartojamas rečiau arba turi šiek tiek kitą reikšmę, pavyzdžiui: suomių kalbos gramatikose terminas „imperfektas“ vartojamas nurodant neapibrėžtoje praeityje įvykusio veiksmo laiko formas, tai yra semantiškai artimas aoristui.

## Literatūra
* 
* Маслов Ю.С. *Очерки по аспектологии.* Л., 1984
* Брой В. *Сопоставление славянского глагольного вида и вида романского типа (аорист: имперфект: перфект) на основе взаимодействия с лексикой.* – В кн.: Типология вида: проблемы, поиски, решения. М., 1998
* Плунгян В.А. *Общая морфология: введение в проблематику.* М., 2000
Peicas

**Peicas** (, ) – miestas Vokietijoje, Brandenburge, Šprė-Neisės apskrityje, už 13 km į šiaurės rytus nuo Kotbuso.

## Istorija

Pirmą kartą rašytiniuose šaltiniuose miestas paminėtas 1301 m. Kadangi Peicas kitados buvo Brandenburgo ir Saksonijos pasienio miestas, XVI a. Brandenburgas čia pastatė tvirtovę, jos liekanos išlikusios iki šių dienų. Po Antrojo pasaulinio karo iki 1990 m. priklausė VDR.

Peicas įeina į Sorbų gyvenamąją sritį, kurioje Saksonijos ir Brandenburgo įstatymai gina ir saugo sorbų kalbas ir sorbų kultūrą, todėl Peice oficialioji kalba yra ne tik vokiečių, bet ir žemutinių sorbų.
## Ekonomika

Į pietus nuo miesto yra didelė tvenkinių sistema, tai yra žuvininkystės centras. Į pietryčius nuo miesto stovi didelė šiluminė jėgainė *Kraftwerk Jänschwalde*.

## Galerija

Peitz Festungsturm.jpg|Buvusios tvirtovės bokštas
Peitz - Hüttenwerk 0004.jpg|Buvusi metalurgijos gamykla
Peitz 08-13 img1 Molkerei.jpg|Buvusi pieninė
Peitz 08-13 img3 Restaurant.jpg
Mauerstraße 1 Peitz Feuerwehr.jpg| Gaisrinė
Peitz kraftwerk jaenschwalde sommer.jpg| Šiluminė jėgainė iš toli

## Išnašos
Birželio trėmimai

**Birželio trėmimai** (, ) – TSRS įvykdytas masinis dešimčių tūkstančių žmonių trėmimas iš 1940–1941 m. okupuotų teritorijų: Baltijos šalių, okupuotos Lenkijos (daugiausiai dabartinės Vakarų Baltarusijos ir Vakarų Ukrainos) ir Moldavijos. 

Šis masinis trėmimas buvo surengtas vadovaujantis NKVD ir KGB nustatytomis gairėmis. Vyresniuoju trėmimo vykdytoju paskirtas TSRS Vidaus reikalų liaudies komisaras Lavrentijus Berija. Oficialus slaptos operacijos pavadinimas buvo „Rezoliucija dėl socialiai svetimų elementų iškėlimo iš Baltijos respublikų, Vakarų Ukrainos, Vakarų Baltarusijos ir Moldovos“. Areštus įvykdė milicija, bendradarbiaudama su vietinių komunistų partijų nariais.

## Trėmimai
Trėmimai vyko nuo 1941 m. gegužės 22 d. iki birželio 20 d., prieš pat nacistinės Vokietijos invaziją į Tarybų Sąjungą. Tačiau trėmimų tikslas buvo ne sustiprinti teritorijų saugumą rengiantis vokiečių puolimui, o pašalinti tarybinės valdžios politinius oponentus.

Trėmimai įvyko praėjus metams po Baltijos šalių, Besarabijos bei šiaurinės Bukovinos okupacijos ir aneksijos, ir buvo nukreipti į „antitarybinius elementus“ – buvusius politikus, policininkus, pasiturinčius pramonininkus, žemės savininkus ir k.t. Okupuotoje Lenkijoje tai buvo ketvirtoji masinių trėmimų banga, šįkart skirta kovoti su „kontrrevoliucine“ Ukrainos nacionalistų organizacija.

Trėmimai vykdyti pagal Ivano Serovo sudarytas ir patvirtintas vadinamąsias Serovo instrukcijas. Žmonės buvo tremiami be teismo, ištisomis šeimomis. Vyrai dažniausiai buvo kalinami, dauguma jų mirė Sibiro kalėjimų stovyklose; moterys ir vaikai buvo apgyvendinti gyvenvietėse Omsko ir Novosibirsko srityse, Krasnojarske ir Altajaus krašte bei Kazachstane. Estijos tremtinių mirštamumas buvo 60 %.  

Be trėmimų, birželio 22–27 d. Lietuvoje įvyko apie 40 masinių žudynių. Pavyzdžiui, Pravieniškių darbo stovykloje buvo nužudyta 230 lietuvių kalinių ir civilių gyventojų, o 15 kalinių įvykdyta mirties bausmė kalėjime Minske. Be to, po Birželio sukilimo NKVD nužudė 70–80 Lietuvos politinių kalinių Rainių miške.

## Tremtinių skaičius

## Atminimas
Birželio trėmimai vaizduojami keliuose XXI a. antrojo dešimtmečio Baltijos šalių filmuose. 2013 m. lietuviškas filmas „Ekskursantė“ įvykius perteikia vaizduodamas dešimtmetės mergaitės, pabėgusios iš tremties stovyklos, istoriją. Tremtinių memuarais pagrįsti 2014 m. estiškas filmas „Skersvėjyje“ () bei 2016 m. latviškas filmas „Melanijos kronika“ ().

## Pastabos

## Šaltiniai
Deividas Malžinskas

**Deividas Malžinskas** (g. 1999 m. gegužės 1 d.) – Lietuvos futbolininkas, gynėjas. Atstovavo Lietuvos jaunimo rinktinėms.

Jo tėvas buvęs futbolininkas, futbolo teisėjas, rungtynių inspektorius Paulius Malžinskas.

## Karjera
### [[Vilniaus Vytis|Vilniaus „Vytis“]]
2017 m. atstovavo Vilniaus FM Elitinėje lygoje ir Vilniaus „Vytį“, kuris žaidė I lygoje.

2018 m. žaidė už Vilniaus FM Elitinėje lygoje ir atstovaudavo Vilniaus „Vytį“, kuris žaidė I lygoje. Sužaidė dvidešimt rungtynių pirmenybėse.

2019 m. sezone žaidė Vilniaus „Vyčio“ ekipoje, kuri dalyvavo I lygos pirmenybėse. Buvo šios ekipos pagrindinės sudėties žaidėjas. Žaidėjas buvo įgijęs trenerio Algimanto Liubinsko pasitikėjimą ir gaudavo daug žaidybinio laiko. Per sezoną I lygoje sužaidė 25 rungtynes ir pasižymėjo trimis įvarčiais.

### Riterių klubas
; Nuo 2020 m. (FK „Riteriai“ ir „Riteriai B“)
Profesionalo karjera prasidėjo, kai 2020 m. pateko į FK „Riteriai“ ir sužaidė pagrindinėje komandoje. 

2020 m. liepos 23 d. debiutavo A lygos rungtynėse prieš FK „Žalgiris“. 

LFF taurės turnyro ketvirtfinalyje pasižymėjo įvarčiu prieš DFK „Dainava“ ir padėjo riteriams patekti į pusfinalį.

Rungtyniavo „Riteriai B“ ekipoje I lygoje. Rungtynėse prieš FK „Kauno Žalgirį“ pasižymėjo įvarčiu.

2020 m. rugpjūčio 25 d. žaidė UEFA Europos lygos 2020–2021 m. rungtynėse prieš FK „Derry City“.

2023 m. sausio 23 d. tapo aišku, kad žaidėjas palieka klubą.

### Transinvest
; Nuo 2023 m. 
Tapo žinoma, kad naujuoju klubu tapo Vilniaus rajono FK Transinvest.

2023 m. gegužės 6 d. pasižymėjo įvarčiu LFF taurės turnyro antrojo etapo rungtynėse prieš Kėdainių „Nevėžį“. Aštuntąją rungtynių minutę pelnė įvartį ir pradėjo varžovų triuškinimą. Galutinė mačo baigtis 5-1, „Transinvest“ klubo naudai.

2023 m. rugsėjo mėn. futbolininkas patyrė sunkią traumą ir praleido likusią sezono dalį. 

2023 m. gruodžio 28 d. tapo žinoma, kad futbolininkas lieka klube.

2024 m. kovo 3 d. debiutavo A lygos rungtynėse prieš Kauno rajono Hegelmann klubą. Po permainingos kovos pergalę rezultatu 3-2 šventė „Transinvest“ klubas.

### Gargždų „Banga“
2025 m. sausio 30 d. tapo žinoma, kad futbolininkas atstovaus Gargždų „Bangai“.

2025 m. vasario 22 d. oficialiai debiutavo klube Supertaurės rungtynėse prieš Vilniaus „Žalgiris“. Hadžis pelnė du įvarčius ir vilniečiai pirmavo rezultatu 2-0, tačiau gargždiškiai išlygino rezultatą. Rokas Filipavičius realizavo 11 metrų baudinį, o Dovydas Norvilas išlygino rezultatą. Supertaurės laimėtojai paaiškėjo tik baudinių serijos metu.

2025 m. balandžio 20 d. pelnė pirmąjį savo įvartį atstovaudamas klubui A lygos rungtynėse prieš Alytaus „Dainavą“. Po Deivido Malžinsko tikslaus smūgio gargždiškiai pirmavo 1-0, o susitikimas baigėsi „Bangos“ pergale 2-1.

2026 m. sausio 14 d. oficialiai paskelbta, kad futbolininkas lieka klube.

## Statistika
; A lygos ir Pirmos lygos statistika

Spalvų reikšmės: 
: rungtyniavo A lygoje;
: varžėsi Pirmoje lygoje;

## Atstovavimas Lietuvai
Buvo kviečiamas į Lietuvos jaunimo rinktines.

## Išnašos

## Nuorodos
* toplyga.lt svetainė
* SOCCERWAY
* lietuvosfutbolas.lt
* Globalsportsarchive
Čekų-slovakų kalbos

**Čekų-slovakų kalbos** – indoeuropiečių kalbų šeimos vakarų slavų kalbų pogrupis. Kalbos vartojamos Čekijos ir Slovakijos teritorijose, bendrasis šių kalbų vartotojų skaičius – apie 18 mln.

Čekų-slovakų kalbų pogrupį sudaro:
* senoji čekų kalba
** čekų kalba
*** lachų kalba
** knaanitas †
* slovakų kalba
** rytų slovakų kalba
## Išnašos
Rokas Masenzovas

**Rokas Masenzovas** (g. 1994 m. rugpjūčio 2 d.) – Lietuvos futbolininkas. Žaidžia saugo pozicijoje.

## Karjera
Vienintelis profesionalus klubas, kuriame žaidė Rokas, yra FK „Riteriai“. Jis pradėjo žaisti tuometiniame FK „Trakai“, kai jie dalyvavo mėgėjiškose lygose. 

2010 m. ekipa pakilo į II lygą, paskui į I lygą ir, galiausiai (2014 m.), į A lygą. Tad nuo 2014 m. galima skaičiuoti profesionalo karjerą.

Rokas kartais žaisdavo pagrindinėje komandoje, bet joje įsitvirtinti nepavykdavo. Pasikeitus treneriams, Rokas iš dublerių ekipos būdavo perkeliamas į pagrindinę sudėtį. Kai prarasdavo vietą pagrindinėje komandoje, atstovaudavo „Trakai-2“, „Trakai B“, „Riteriai B“ ekipoms. 

2016 m. pelnė vienintelį savo įvartį A lygoje. 2016 m. rugsėjo 7 d. pasižymėjo rungtynėse prieš FC „Stumbras“ ir po Roko tikslaus smūgio rezultatas tapo 4-1. FK „Trakai“ sudėtyje 2016 m. sužaidė dešimt rungtynių.

2022 m. sausio mėn. pranešta, kad žaidėjas palieka klubą.

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Šaltiniai

## Nuorodos
* lietuvosfutbolas.lt
* alyga.lt
* soccerway